stanford-oval/wikipedia huggingface dataset:
ולדיווסטוק
תחבורה

הרכבת הטרנס סיבירית נבנתה כדי לחבר את ולדיווסטוק, הנמל הראשון של רוסיה באוקיינוס השקט, עם רוסיה האירופית. קו הרכבת שבנייתו הסתיימה ב-1905 מגיע עד מוסקבה וחלק מנתיביו עוברים דרך סין.
נמל התעופה הבין-לאומי של העיר מקשר אותה בטיסות לסיאטל שבמדינת וושינגטון ולאנקורג' שבאלסקה בארצות הברית, לפיונגיאנג בירת קוריאה הצפונית, לטוקיו, לניאיגטה, לאוסקה ולטויאמה שביפן ולסיאול ולבוסן שבקוריאה הדרומית. ניתן להגיע לוולדיווסטוק בטיסה מכמעט כל עיר גדולה ברוסיה, למשל מוסקבה, סנקט פטרבורג, יקטרינבורג, קרסנויארסק, נובוסיבירסק, אומסק, רוסטוב על הדון וצ'ליאבינסק.
ב-28 ביוני 1908 הופעל קו טראם לאורך רחוב סווטלנסקיה בעיר, מתחנת הרכבת ברחוב לוגוביה. ב-9 באוקטובר 1912 נכנסו לשירות קרונות העץ הראשונים, שיוצרו בבלגיה. כיום פועלת בעיר תחבורה ציבורית מגוונת: חשמליות, אוטובוסים, טראם, רכבת, רכבל, מעבורות וסירות. הקווים העירוניים הראשיים הם ממרכז העיר לווטוראיה רצ'קה, לבּאליַיֵבַה וללוגוביה.
חלוקה מנהלית

במסגרת החלוקה המנהלית, ולדיווסטוק היא עיר בעלת חשיבות אזורית


.
חלוקה מנהלית > רובעי העיר

מבחינה מנהלית העיר מחולקת לחמישה מחוזות:
לנינסקי
האחד במאי
פרוורצ'נסקי
המועצות
פרונזה
ממשל ופוליטיקה

בהתאם לחוקי העיר, מבנה השלטון המקומי מתחלק בין שני גופים:
הדומה העירונית – שהיא המועצה המחוקקת המקומית. הדומה העירונית הוקמה ב-30 בנובמבר 1875. עם נפילת משטר הצאר, הדומה העירונית פוזרה והוקמה מחדש רק ב-2001. החל מדצמבר 2007 פועל המושב השלישי של הדומה, שבה 35 חברים.
העירייה – גוף ההוצאה לפועל של העיר. העירייה מנוהלת בידי ראש העיר ואנשיה ממונים על ידי ראש העיר באישור הדומה העירונית. ראש העיר הוא האישיות המנהלת את העיר. ראש העיר וולדיווסטוק הוא אולג גומניוק שמחליף את איגור פושקריוב, שנעצר על ידי שירות הביטחון הפדרלי וועדת החקירות באשמת שחיתות, ביוני 2016 (כיהן ממאי 2008). קודם לו כיהנו ראשי עיר כוויקטור צ'רפקוב (1993–1994, 1996–1999), יורי קופילוב (1999–2004), ולדימיר ניקולאייב (2004–2008).
בוולדיווסטוק ממוקמת אחת משתי הקונסוליות של שגרירות ארצות הברית במוסקבה.
ספורט

בוולדיווסטוק פועלים 30 בתי ספר לספורט, אולמות ספורט וארבעה בריכות שחייה. בעיר ישנו פיתוח נרחב של תשתיות ספורט והאצטדיון הגדול בעיר הוא אצטדיון דינמו (בעל תכולה של 10,200 מושבים) וישנם עוד 3 אצטדיוני כדורגל נוספים. מועדון דינמו ולדיווסטוק הוא מועדון הכדורגל המקצועני היחיד שמייצג את העיר.
עד 2020 פעלו בעיר מספר מועדוני ספורט מקצועניים, לרבות:
מועדון ההוקי קרח "אדמירל" שהתמודד בליגת ההוקי הקונטיננטלית בשנים 2008–2020
מועדון הכדורגל "לוץ'" שהתמודד בליגות הבכירות ובליגת העל בשנים 2006–2009
מועדון הכדורסל "ספרטק פרימוריה", שהתמודד באליפות רוסיה בכדורסל
מועדון כדורעף נשים "פרימורוצ'קה", שהתמודדה בליגת העל הרוסית בכדורעף.
בשנת 2020 ממשלת המחוז הפסיקה את מימון המועדונים לצורך הפניית תקציב הספורט לטיפול בהתפרצות נגיף הקורונה ברוסיה וכלל מועדוני הספורט עברו להתמודד במסגרות החובבניות או התפרקו. בעיר פעל גם מועדון הקטרגל "פורטוביק" ופועל מועדון יאכטות.
במימי מפרץ פיוטר הגדול נערך מדי שנה גביע פיוטר הגדול – אליפות רוסיה בספורט מפרשים. בשנים 2007–2009 העיר אירחה את גמר גביע רוסיה בכדורעף חופים.
אמצעי תקשורת

בוולדיווסטוק מודפסים מעל 40 עיתונים ומקומונים שמצורפים לעיתונים שמגיעים ממוסקבה. העיתון הגדול ביותר של מזרח רוסיה נקרא אף הוא "ולדיווסטוק". הכתבות בעיתונים אלה מכסות נושאים מקומיים ואירועים בין-לאומיים. העיתון "זולוטוי רוג" (הקרן הזהובה) מכסה חדשות כלכליות בפירוט. בקרב צעירי האזור פופולרי "נובוסטי" (ברוסית: חדשות), עיתון שרובו חדשות' תרבות ובידור.
נכון ל-1999 היו בעיר שבע תחנות טלוויזיה מקומיות ושבע תחנות רדיו.
זיהום הסביבה

על פי קבוצת מומחי אקולוגיה מקומית, "אקוסנטר", שני שלישים מפרברי ולדיווסטוק מזוהמים כל כך שהמגורים בהם מהווים סיכון בריאותי. אזורים מסוימים, כגון אלה שליד בתי הדפוס בפארק פּוקרובסקי וקמפוס אוניברסיטת המזרח הרחוק, מזוהמים כל כך עד שהם מוגדרים כאזורי אסון אקולוגי. רק באזורים מעטים ישנן רמות זיהום מותרות למגורים.
הדו"ח של קבוצת "אקוסנטר" הופק לאורך 10 שנים והוא כנראה המקיף מסוגו. הוא מבוסס על ניתוח יותר מ-30,000 דגימות מים, שלג, אדמה, אוויר ורקמות אנושיות בין 1985 ל-1993. מניתוח הדוגמיות עולה שלאורך תקופת איסוף הנתונים עלו משמעותית רמות של מתכות כבדות כגון קדמיום, זירקוניום, קובלט, ארסן וכספית, ואלו משפיעים לרעה על מערכת הנשימה ומערכת העצבים.
לדברי "אקוסנטר", לזיהום מספר גורמים: מסביב לוולדיווסטוק מרוכזים כ-80 אתרי תעשייה שגורמים לזיהום סביבתי רב במיוחד, כגון מספנות, תחנות כוח, בתי דפוס, בורסקאים ומכרות. בנוסף, הגאוגרפיה באזור ולדיווסטוק פגיעה במיוחד והדבר מגביר את תוצאות הזיהום – בחלק מהשכונות הצפופות ביותר של העיר, למשל פרוויה ווטוראיה רצ'קה, הרוח אינה יכולה לנשוב ולהרחיק את הזיהום, כי השכונות נמצאות באגנים שהרוח נושבת מעליהם. בחורף יש רק מעט שלג ואין עלים או דשא שיכולים לקלוט את אבק הזיהום ולגרום לו לשקוע.
אתרים

יול ברינר הוא יליד ולדיווסטוק ובית ילדותו בעיר נשמר כמוזיאון.
ערים תאומות

יפן אקיטה, אקיטה, יפן
ארצות הברית ג'ונו, ארצות הברית
הרפובליקה העממית של סין דאליין, הרפובליקה העממית של סין
הפיליפינים דבאו סיטי, הפיליפינים
יפן הקודאטה, יפן
וייטנאם הו צ'י מין סיטי, וייטנאם
ארצות הברית הונולולו, ארצות הברית
וייטנאם הייפון, וייטנאם
קוריאה הצפונית וונסן, קוריאה הצפונית
ארצות הברית טקומה, ארצות הברית
הרפובליקה העממית של סין ינטאי, הרפובליקה העממית של סין
אקוודור מנטה, אקוודור
הפיליפינים מקטי, הפיליפינים
יפן ניאיגטה, יפן
ארצות הברית סן דייגו, ארצות הברית
ארצות הברית סן פרנסיסקו, ארצות הברית
קוריאה הדרומית פוסן, קוריאה הדרומית
מלזיה קוטה קינבאלו, מלזיה
לקריאה נוספת

Trofimov, Vladimir et al, 1992, Old Vladivostok. Utro Rossii Vladivostok, ISBN 5870800048
הערות שוליים

↑
↑  חוק הטריטוריה של פרימורסקי מיום 6 בדצמבר 2004 מספר 179
↑  "אמנת העיר ולדיווסטוק". אורכב מ-המקור ב-2017-07-19. נבדק ב-2020-04-15.
↑  מדורי "שגרירות ארצות הברית במוסקבה"
↑  Российские соревнования
|  ולדיווסטוק |
| --- | --- | --- |
| ולדיווסטוק - בנושאים | ולדיווסטוק - בנושאים |  |
| ממשל ופוליטיקה | ראש עיריית ולדיווסטוק • עיריית ולדיווסטוק • הדומה העירונית של ולדיווסטוק |  |
| מחוזות ולדיווסטוק | לנינסקי • האחד במאי • פרוורצ'נסקי • המועצות • פרונזה |  |
| השכלה ותרבות | האוניברסיטה הפדרלית של המזרח הרחוק • האוניברסיטה הרפואית הממלכתית של האוקיינוס השקט • אוניברסיטת ולדיווסטוק לכלכה ושירותים • מכון האוקיינוס השקט על שם מקארוב הגבוה של הצי • מרכז המחקר הפדרלי למגוון ביולוגי • המכון המזרחי • המכון הממלכתי לאומנויות של המזרח הרחוק • Pacific Meridian |  |
| מוזיאונים | מוזיאון המזרח |  |
| ולדיווסטוק: צבא וביטחון | משטרת העיר • צי האוקיינוס השקט (בסיס ולדיווסטוק) |  |
| כלכלת ולדיווסטוק | כנס APEC 2012 |  |
| תחבורה ציבורית בולדיווסטוק | נמל • הרכבת הטרנס-סיבירית • רכבות המזרח הרחוק • מסדרון התחבורה הבינלאומי • נמל התעופה הבינלאומי • תחנת הרכבת |  |
| דת בולדיווסטוק | בית סימה |  |
| ספורט בולדיווסטוק | גביע מפרץ פיוטר הגדול • הדרבי של המזרח הרחוק הרוסי |  |
| ולדיווסטוק - סמלים לאומיים | ולדיווסטוק - סמלים לאומיים |  |
| סמלי העיר הממלכתיים | סמל • דגל |  |
| --- | --- |
בקרת זהויות :  NLI: 987007552618105171  BnF: cb119769785 (data)  GND: 4119146-8  LCCN: n79116464  MusicBrainz: deebd9e3-4536-4df5-9ce4-d5a3f603121d  NARA: 10045047  NDL: 00628267  NKC: ge200790  SUDOC: 168672804  VIAF: 137138173   WorldCat (עם VIAF): 137138173 
בניין עיריית ולדיווסטוק.
גשר רוסקי
בניין הדומה העירונית של וולדיווסטוק.
משחק כדורגל באצטדיון דינמו.
ההרפתקאות של בילי ומנדי

| --- | --- |

לוגו הסדרה
 סוגה:  אנימציה, קומדיה
 יוצרים:  מקסוול אטומס
 בימוי:  רוברט אלוורז, John McIntyre 
 מדבבים:  ריצ'רד סטיבן הורביץ' גריי דליסל גרג איגלס
 מדבבים בעברית:  לא דובב
 ארץ מקור:  ארצות הברית
 שפות:  אנגלית 
 מספר עונות:  7
 מספר פרקים:  78
 הפקה
 חברת הפקה:  אולפני ההנפשה של קרטון נטוורק 
 הפצה:  האחים וורנר טלוויזיה 
 מוזיקה:  גיא מון 
 אורך פרק:  30 דקות
 שידור
 רשת שידור:  Cartoon Network
 רשת שידור בישראל:  Cartoon Network yes הטלוויזיה בלוויין
 תקופת שידור מקורית:  24 באוגוסט 2001 – 11 בנובמבר 2007
 קישורים חיצוניים
 אתר רשמי
 דף התוכנית ב-IMDb
 
ההרפתקאות של בילי ומנדי (באנגלית: The Grim Adventures of Billy & Mandy) היא סדרת הנפשה אמריקאית קומית, שנוצרה על ידי מקסוול אטומס ושודרה בערוץ Cartoon Network. הסדרה מספרת על שני ילדים שניצחו את הגרים ריפר (מלאך המוות) בהתערבות על גורלו של אוגר זקן, וכך הוא הפך לחברם הנצחי.
הסדרה היא הזוכה בתחרות ה"בחירה הגדולה" של קרטון נטוורק של שנת 2000 בה בחרו צופי הערוץ לפי סרטונים קצרים ששודרו להם איזו סדרה מצוירת הם ירצו שתיווצר ותשודר בערוץ. תחילה, פרקי התוכנית שודרו יחד עם עוד תוכנית של מקסוול אטומס בשם Evil Con Carne, בסדרה שנקראה Grim & Evil, אך לאחר זמן מה פוצלו שתי התוכניות לסדרות נפרדות משלהם. "ההרפתקאות של בילי ומנדי" זכתה ליותר הצלחה מאשר "איוול קון קרנה" שבוטלה לאחר 15 פרקים.
תקציר העלילה

הסדרה מתחילה כאשר זוג הילדים בילי ומנדי המתגוררים בעיירת אנדסוויל חוגגים יום הולדת לאוגר הזקן של בילי, מר סנוּגלס. לפתע מגיע מלאך המוות (ה"גרים ריפר") ומבקש לקחת את האוגר לעולם הבא. הילדים לא מפחדים מגרים ומנדי מתעקשת שהאוגר יישאר אצלם. גרים מציע להם התערבות: אם יפסידו הוא ייקח את האוגר ואם ינצחו הוא ישאיר את האוגר בחיים. גרים שכל כך בטוח בניצחונו מוסיף להתערבות שאם ינצחו אותו יהיה גרים חברם הטוב לנצח.
וכך מוביל אותם גרים ללימבו שם הוא יתחרה בהם בתחרות ריקוד לימבו. בשני השלבים הראשונים מצליחים בילי ומנדי לעבור אך בשלב השלישי מניח גרים את מקל הלימבו כמעט צמוד לרצפה במצב ששוב אדם רגיל לא יכול לעבור, אך גרים שכולו עצמות כופף את עצמו למצב זה והחל לזחול אל ניצחונו אך לפני שסיים שאל את מנדי אם יש לה מילים אחרונות, ומנדי עונה בתשובה: "רק שתיים: קיס קיס." מיד התחיל האוגר להתחרפן ולהתפרע מה שגרם לגרים לאבד את שיווי המשקל וליפול על מקל הלימבו, וכך הפסיד בהתערבות. כך מתחילים חייו החדשים של גרים כחברם הטוב ביותר של בילי ומנדי.
גרים עובר ממעמד מכובד בעולם התחתון למעמד משפיל של אחד שמקבל פקודות מילדים וגם נהיה העבד של מנדי, ולעיתים גם של בילי. גרים מנסה להשתלב בחברת בני האדם אך ללא הצלחה, והדבר היחיד שנשאר לו לעשות זה לשבת על הספה בבית של בילי ולצפות בטלוויזיה. גרים גם פתח לבילי ומנדי פתח לעולמות אחרים וכישופים מסובכים הגורמים להרבה צרות, סיבוכים והרפתקאות.
הדמויות הראשיות

גרים (Grim, מדובב על ידי גרג איגלס) - גרים הוא מלאך המוות, שלד לבוש בחלוק שחור עם ברדס המחזיק בחרמש ובעל מבטא ג'מייקני. גרים הוא בן מעל 10,000 שנה. גרים החל לעבוד בתפקיד מלאך המוות כאשר היה בחטיבת הביניים. החרמש שלו הוא המקור לעוצמתו ובעזרתו הוא מסוגל לבצע קסמים. לאחר שגרים מפסיד בהתערבות לבילי ולמנדי הוא נידון להיות "החבר הטוב ביותר שלהם" לנצח, אף על פי שהילדים מתייחסים אליו יותר כמו אל עבד.
בילי (Billy, מדובב על ידי ריצ'רד הורוביץ') - בילי היא ילד שובב, עליז וטיפש. הוא בעל אף ורוד גדול ולובש חולצה עם פסים לבנים כחולים ובעל כובע מצחיה אדום. הוא היפראקטיבי מאוד ובעל כישרון לגרום לכל מיני אסונות לעיתים קרובות כאשר הוא מתעסק בכלים העל טבעיים של גרים. בעל ארכנופוביה, בעל פחד מחרקים ובעל פחד מליצנים. באופן כללי בילי גורם לרוב הצרות של החבורה בשל טיפשותו.
מנדי (Mandy, מדובבת על ידי גריי דליסל) - ידידתו הטובה ביותר של בילי. בעלת שיער בלונדיני ומבט זועף תמידי. מנדי מציגה גישה צינית ועוינת כלפי שאר העולם, ואף מגיבה באלימות כלפי כל מי שמפריע לה. היא הרבה יותר אינטליגנטית מגרים ומבילי, ומצליחה פעמים רבות לגרום להם ולדמויות אחרות למלא את רצונה.
זים הפולש

| --- | --- |

לוגו הסדרה, מופיע בסוף הפתיח
 סוגה:  אנימציה, מדע בדיוני
 יוצרים:  ג'ונן ואסקז (אנ')
 בימוי:  סטיב רסל 
 מדבבים:  ריצ'רד סטיבן הורביץ (Zim) רודגר במפס (Professor Membrane) וולי וינגרט (Almighty Tallest Red) לוסיל בליס (Ms. Bitters) אנדי ברמן (Dib Membrane) קווין מקדונלד (Almighty Tallest Purple) בפסקה זו 2 רשומות נוספות שטרם תורגמו 
 מדבבים בעברית:  אינה מדובבת לעברית
 ארץ מקור:  ארצות הברית 
 שפות:  אנגלית
 מספר עונות:  2 
 מספר פרקים:  27 
 הפקה
 הפצה:  Media Blasters, הולו 
 אורך פרק:  22 דקות
 שידור
 רשת שידור:  ניקלודיאון 
 רשת שידור בישראל:  ערוץ ניקלודאון ישראל
 תקופת שידור מקורית:  30 במרץ 2001 – 19 באוגוסט 2006
 קישורים חיצוניים
 דף התוכנית ב-IMDb
 
זים הפולש (באנגלית: Invader Zim) היא תוכנית אנימציה אשר שודרה במקור בערוץ ניקלודאון בין השנים 2001 עד 2006. התוכנית שודרה בשידורים חוזרים בערוץ עד שנת 2013. הסדרה עוסקת בחייזר מהאימפריה האירקנית בשם זים שנשלח על ידי מנהיגיו למשימה חשאית: כיבוש כדור הארץ. יחד עם עוזרו GIR הרובוט, המסתווה בתור כלב, ובעזרת תחפושת אדם מוזרה, הם מנסים למצוא את החולשות של כדור הארץ, כדי שהצי המלחמתי האירקני יוכל להרוס את הכוכב עד יסוד. אבל חוקר העל-טבעי דיב מנסה בכל פעם לעצור אותם, וכך נוצרות מלחמות רבות בין זים לדיב.
כריכת גיליון הקומיקס הראשון של התוכנית
בין 23 במאי 2015 - 4 באוגוסט 2021 יצא קומיקס באותו שם (אנ') המבוסס על התוכנית על ידי המו"ל "אוני פרס" בשיתוף עם ג'ונן ואסקז (אנ'), יוצר התוכנית, וערוץ ניקלודאון.
ב-16 באוגוסט 2019 יצא בנטפליקס סרט הממשיך את הסדרה, "זים הפולש: חור שחור לפניך" (Invader Zim: Enter the Florpus).
תקציר העלילה

זים הוא חייזר מהאימפריה הארקנית, שרוצה להתקבל לעבודה כפולש. כדי להיפטר מזים, שני מנהיגים של האימפריה שולחים אותו למשימה להשמיד את כדור הארץ, למרות שהם לא בטוחים שזה כוכב בכלל.
כדי להקטין את סיכויין לשרוד, במקום להביא לו רובוט עזר, המנהיגים מוסרים לו רובוט מקולקל. להפתעתם, זים מגיע לכדור הארץ. הסדרה היא על ניסיונותיו של זים להשמיד את כדור הארץ בזמן שדיב, חוקר על-טבעי, עוצר אותו.
דמויות

זים - חייזר מרושע מהאימפריה האירקנית שנשלח על ידי המפקדים שלו למשימה שהיא בעצם דרך להרוג אותו במסווה אך בטעות מוצא את עצמו בכדור הארץ ולוקח עליו את המשימה להשמיד את כדור הארץ ללא הצלחה. הוא מסתווה לילד עם בעיית עור ולפעמים אדם זקן עם כלב. בעל אלרגיה למים אשר גורמת לעור שלו להישרף.
גיר (באנגלית: GIR) - הוא רובוט מקולקל שמטרתו לעזור לזים להשמיד את כדור הארץ. גיר מתנהג לרוב כמו ילד קטן אך לפעמים גם מתנהג בצייתנות (דבר זה מאופיין כשעיניו הופכות לאדומות).
דיב - דיב הוא ילד פרנואיד מהכיתה של זים, חושב שהוא היחידי שמבין שזים הוא חייזר. מנסה לעצור את זים מלהשמיד את כדור הארץ ולהוכיח שזים הוא חייזר.
גאז - אחותו של דיב. גאז היא לעיתים רחוקות עוזרת לאחיה במשימותיו. גאז היא אדישה ומטילה אימה על אחיה כשהוא מעצבן אותה. כמו אחיה גם היא מודעת לזהותו האמיתית של זים אך לא עושה שום דבר בנידון.
פרופסור ממברין - אבא של גאז ודיב, מדען מפורסם שיש לו תוכנית טלוויזיה על ניסוים במדע. ממברין הורה יחיד, שיטת התקשור עם ילדיו זה בעיקר דרך מסך מעופף. רוצה שדיב יעזוב את החקר על חייזרים ויחקור "מדע אמיתי" .ההמצאות שלו בדרך כלל ביזאריות אך לפעמים רציניות. לעיתים קרובות עסוק מידי כדי להיות עם ילדיו.
גברת ביטרס - המורה של הכיתה שבה נמצא דיב וזים. היא אשה גבוהה, רזה וזקנה, נטולת רגש וחמלה, בעלת סלידה צינית כלפי החיים. היא נותנת עונשים מוגזמים כלפי תלמידיה. הרבה פעמים היא הולכת כמו נחש ומופיע פתאום בצללים של אנשים. נרמז בקומיקסים שהיא מלכת החרקים אשר מתכננת פלישה.
הגבוהים (באנגלית: the tallests) - המנהיגים של האימפריה האירקנית. שונאים את זים ושלחו אותו ל"משימה מיוחדת וסודית" בכדור הארץ כדי להיפטר ממנו. אוהבים לצחוק על זים ולהעמיד פנים שהם מתעניינים בו.
קיף (באנגלית: Keef) - החבר הכי טוב לשעבר של זים. זים אשר נמאס מנסיונותיו לבלות איתו ומחליף את עייניו בעיניים רובוטיות אשר שגורמות לדבר הראשון שקיף מסתכל עליו, סנאי, להראות כמו זים מה שגורם לו לרדוף אחריו.
נזק (סדרת טלוויזיה)

| --- | --- |
 סוגה:  הנפשה, ילדים, קומדיה
 מדבבים:  הארווי אטקין שילה מקארתי ג'ון סטוקר אמילי-קלייר בארלו טרייסי מור רוברט סמית' ג'יימס רנקין רון רובין ריצ'רד בינסלי דון פרנקס פיליפ וויליאמס מייקל הול
 מדבבים בעברית:  רון דרויאן נטע שחר גדי לוי יונתן גלעד רעות יהב אריאל שמיר שגית שמיר דן שצברג זהר סדן אסף אבידן אורית גנור נעם כהן
 ארץ מקור:  ארצות הברית ארצות הברית קנדה קנדה
 מספר עונות:  2
 מספר פרקים:  40
 הפקה
 הפצה:  סבן אנטרטיינמנט 
 שידור
 רשת שידור:  Fox Kids 
 רשת שידור בישראל:  Fox Kids
 תקופת שידור מקורית:  18 ביולי 1998 – 14 בדצמבר 2000
 תקופת שידור בישראל:  2001 – 2001
 קישורים חיצוניים
 דף התוכנית ב-IMDb
 
נזק (באנגלית: Bad Dog, בתרגום חופשי: כלב רע) היא סדרת טלוויזיה מונפשת שהופקה על ידי CinéGroupe ו-Saban Entertainment עבור רשתות Teletoon ו-Fox Family Channel, ששודרה לראשונה בערוץ Teletoon ב-1 במרץ 1999.
הסדרה נוצרה בהשראת שומר המסך "Bad Dog" של תוכנת After Dark. לשני הכלבים מראה דומה, ו"הכלב הרע" של הסדרה נקרא בארקלי, רפרנס סביר לחברת "בארקלי סיסטמס", יוצרי After Dark.
בישראל, דמות הכלב נקרא בשם "נזק" והוא ניתן על ידי צופי הערוץ Fox Kids.
מבחינה בינלאומית, הסדרה שודרה בערוץ Fox Kids (שנודע מאוחר יותר בשם ג'טיקס), ושודרה לאחרונה מחדש בשנת 2011 בערוץ דיסני בהולנד. בישראל הסדרה שודרה בערוץ Fox Kids בשנת 2001.
תקציר העלילה

הסדרה התמקדה במשפחת פוטנסקי וכלבם נזק (באנגלית: בארקלי). מוטיב חוזר בסדרה היה שבכל פעם שאומרים לנזק שהוא כלב רע, הוא היה קופא ומעמיד פנים שהוא מת עד שמישהו אמר לו שהוא כלב טוב.
דמויות

נזק (באנגלית: בארקלי "בארקי"): הכלב הלא כל כך נורמלי בבעלות משפחת פוטנסקי שאוהב לעשות הרפתקאות ותמיד מסבך את כולם בצרות.  נראה שיש לו כפייה לציית לכל פקודה שהוא שומע, כולל אלה שלא ניתנו לו. בתור מוטיב חוזר, הוא מתעלף כשהוא שומע את המילים כלב רע ומתעורר כשהוא שומע את המילים כלב טוב .
"ויק הקטן" פוטנסקי: הבן הצעיר של פוטנסקי. הוא אוהב מאוד את נזק. מתעקש שנזק יבוא לכל מקום בגלל הקשר החזק בינהים לרוב משפיע על נזק לעשות בלגאן וסוחט שיגידו לנזק כלב טוב
פנלופה פוטנסקי: הבת היחידה של פוטנסקי. היא אוהבת את היופי שלה, וגם נראה שיש לה נטייה לתיאטרון.
טרבור פוטנסקי: הבן הבכור הגאון שנכנס בקלות לפאניקה עם אהבה לשחק שח. הוא מרכיב משקפיים. יש לו גם כמות גדולה של אלרגיות ופוביות.
מר פוטנסקי: אביהים של ויק, פנלופה וטרבור והבעלים של נזק. מר פוטנסקי הוא ממציא שבבעלותו עסק שנקרא "הראש של פוטנסקי", אולם כל ההמצאות שלו פוגעות בתוצאות הרות אסון.
גברת פוטנסקי: אמם של ויק, פנלופה וטרבור והבעלים של נזק. גברת פוטנסקי היא פסיכיאטרית שמשרדה ממוקם בביתה.
סבא פוטנסקי: הזקן במשפחת פוטנסקי. היה פעם אסטרונאוט, הוא אוהב לצפות בתוכניות הקשורות לחלל בטלוויזיה ולעיתים קרובות טועה בשם של כולם.
לסטר ג'ונסון: שכן של משפחת פוטנסקי שאוהב את החתולה שלו ספיישל, אבל שונא את נזק ולעיתים קרובות קורא לו "כלב מפלצת".
ספיישל: החתולה של לסטר ג'ונסון, שבדרך כלל לא זזה ולעיתים קרובות נזק חיפש אותה.
גברת סימפקינס: מטופלת תדירה של גברת פוטנסקי, שיש לו פוביה כמעט מכל דבר; עם זאת, נראה שהפוביה העיקרית שלה היא מכלבים.
מדבבים

הארווי אטקין בתפקיד מר פוטנסקי
שילה מקארתי בתפקיד גברת פוטנסקי
ג'ון סטוקר בתור סבא פוטנסקי
אמילי-קלייר בארלו בתור פנלופה פוטנסקי / פריסילה דוגמנית העל
טרייסי מור בתפקיד ויק פוטנסקי
רוברט סמית' בתור טרבור פוטנסקי
ג'יימס רנקין
רון רובין
ריצ'רד בינסלי בתור The-Rat-Away-3000
דון פרנקס
פיליפ וויליאמס בתור בארי ליטל
מייקל הול בתור פרופסור פירלס
מדבבים > מדבבים בעברית

הגרסה העברית הופקה על ידי רעות סמדר ובוימה על ידי גדי לוי באולפני תומיתות.
רון דרויאן
נטע שחר
גדי לוי
יונתן גלעד
רעות יהב
אריאל שמיר
שגית שמיר
דן שצברג
זהר סדן
אסף אבידן
אורית גנור
נעם כהן
הערות שוליים

↑  "Archived copy". teletoon.com. אורכב מ-המקור ב-13 באוקטובר 1999. נבדק ב-12 בינואר 2022. {{cite web}}:  (עזרה);  (עזרה)
↑  Perlmutter, David (2018). The Encyclopedia of American Animated Television Shows. Rowman & Littlefield. pp. 57–58. ISBN 978-1538103739.
↑  "Bonneau names that toon".
↑  Crump, William D. (2019). Happy Holidays—Animated! A Worldwide Encyclopedia of Christmas, Hanukkah, Kwanzaa and New Year's Cartoons on Television and Film. McFarland & Co. p. 21. ISBN 9781476672939.
↑  Erickson, Hal (2005). Television Cartoon Shows: An Illustrated Encyclopedia, 1949 Through 2003 (2nd ed.). McFarland & Co. p. 108. ISBN 978-1476665993.
החיים המודרניים של רוקו

| --- | --- |

לוגו הסדרה
 שיר הנושא:  "החיים המודרניים של רוקו" מאת The B-52's
 סוגה:  אנימציה, קומדיה, סלפסטיק.
 יוצרים:  ג'ו מארי (אנ')
 בימוי:  ג'ו מארי, סטיבן הילנבורג, טימותי ביורקלונד, מארק או'הייר, דרק דריימון, דן פוונמיר.
 מדבבים:  קרלוס אלזראקוי, טום קני, דאג לורנס, צ'ארלס אדלר, לינדה ואלם
 מדבבים בעברית:  הסדרה משודרת רק באנגלית ומעולם לא דובבה לעברית.
 ארץ מקור:  ארצות הברית
 שפות:  41 שפות
 מספר עונות:  4
 מספר פרקים:  52
 הפקה
 מפיק:  מרטי מקנמרה, קן קסל, קריסט-אן פרסון
 מפיקים בפועל:  ג'ו מארי, ונסה קופי, מארי הארינגטון
 חברת הפקה:  ג'ו מארי הפקות ניקלודיאון אולפני אנימציה
 הפצה:  Paramount Networks International 
 מוזיקה:  שרה פרוסט, פאט לרווין
 אורך פרק:  12 דק'
 שידור
 רשת שידור:  ניקלודאון
 רשת שידור בישראל:  ערוץ הילדים ניקלודאון ישראל
 פורמט (תמונה):  SD: 4:3, 480i/576i
 פורמט (קול):  Dolby SR (1993-1995), Dolby Surround (1996)
 תקופת שידור מקורית:  18 בספטמבר 1993 – 24 בנובמבר 1996
 תקופת שידור בישראל:  2002 – ינואר 2014
 קישורים חיצוניים
 אתר רשמי
 דף התוכנית ב-IMDb
 
החיים המודרניים של רוקו (באנגלית: Rocko's Modern Life) היא סדרת אנימציה קומית ששודרה בניקלודאון בשנים 1993–1996. התוכנית זכתה להצלחה והייתה מועמדת לפרס אמי. בישראל התוכנית שודרה בעבר בערוץ הילדים, ועד תחילת שנת 2014 שודרה במחזוריות עם סדרות "ישנות" אחרות בכל לילה בערוץ ניקלודאון ישראל. סרט בשם "החיים המודרניים של רוקו: קשה להתנתק" המבוסס על הסדרה עלה ב-9 באוגוסט 2019 בנטפליקס.
עלילה

הסדרה מתמקדת ברוקו, וולבי שהיגר מאוסטרליה לארצות הברית, וגר לבדו ביחד עם כלבו ספאנקי.
עלילות הפרקים מתמקדות בחיי היום-יום של רוקו - קניות בסופרמרקט, רחיצת כלבו, עבודתו בחנות קומיקס ועוד.
הסדרה גם דנה בשני חבריו - פילברט, צב היפוכונדר, והפר, פר עצלן שאומץ על ידי זאבים (ועקב כך הוא אוכל בשר) ובשני שכניו של רוקו, זוג קרפדים מבוגרים, בעל ואישה, שנקראים אדוארד "אד" ביג-הד (אד ראש-גדול, שהוא איש רגזן) ובוורלי "בב" ביג-הד שבניגוד לבעלה ששונא מאוד את רוקו, היא מחבבת אותו.
בנם של אד בב הוא הבמאי של תוכנית הטלוויזיה 'שרוקו' שהפר ופילברט מעריצים, והוא אף הציע להם באחד הפרקים לביים תוכנית משלהם. בשלב מסוים נישא פילברט לד"ר האטצ'ינסון, חתולה בעלת קרס במקום אחת מכפות-ידיה. השניים נישאו אף על פי שידוע שצב וחתול הם יריבים. בסדרה נוכחת גם היפופוטמית סגולה גדולת-ממדים שרוקו נוהג להרגיז אותה שלא במכוון.
דמויות > הדמויות הראשיות

רוקו פרדיילי: הדמות הראשית בסדרה. וואלבי שבא במקור מאוסטרליה עם כלבו ספאנקי. עובד בחנות קומיקס.
פילברט: צב היפוכונדר, החבר הטוב של הפר ורוקו. הוא נוטה להיות חכם. מסתובב עם משקפיים.
הפר: פר שמן ועצלן וחברו הטוב של רוקו. הפר לפעמים נכנס לצרות. הפר גדל במשפחת זאבים ונוהג לאכול הרבה בעיקר בשר (אף על היותו חיה צמחונית).
ספאנקי: כלב המחמד של רוקו. מאוד אוהב את רוקו ואוהב ללקק אותו.
מר וגברת ביגהד (Bighead, בתרגום חופשי: ראש גדול): השכנים של רוקו. שניהם קרפדים, אך כל אחד מהם שונה. גברת ביגהד אוהבת את רוקו, ולעומת זאת מר ביגהד שונא את רוקו. מר ביגהד הוא הבוס של חברת קונגלומו. בנם, ראלף, יצר את "הפאטהדס", סדרת האנימציה האהובה על רוקו.
ד"ר האטצ'ינסטון: חתולה בעלת קרס במקום אחת מכפות ידיה, התאהבה בפילברט והתחתנה איתו.
החיים המודרניים של רוקו: קשה להתנתק > הפקה ותאריך יציאה

במהלך ספטמבר 2015 הצהירה ניקלודיאון כי בכוונתה להחזיר סדרות שהופקו ושודרו אצלה בעבר, כשביניהן גם החיים המודרניים של רוקו.
ב-11 באוגוסט 2016 אושר כי הסדרה תחזור במתכונת של ספיישל בן שעה, כשג'ו מארי (אנ'), היוצר המקורי, ישוב להיות מפיק בפועל. כמו כן, מארי התראיין לאתר Vice Media שלפיו עלילת הספיישל תתרחש 20 שנה לאחר הנקודה בה הסתיימה הסדרה המקורית, שלפיה רוקו, ספאנקי, פילברט והפר ישובו מהחלל וינסו להסתגל למציאות החדשה שהשתנתה לחלוטין בזמן שלא שהו בכדור הארץ. ב-22 ביוני 2017, הוכרז כי הספיישל ייקרא: "החיים המודרניים של רוקו: קשה להתנתק". כמו כן, אושר כי המדבבים המקוריים אישרו את השתתפותם בספיישל והיו מוכנים לחזור לדמויותיהם, כשאליהם מצטרפים סטיבי ליטל וקוסמו סרגוסון. כמו כן, אישרו כי הספיישל ייצא במהלך 2018 במהלך קומיק קון 2017, שוחררה הצצה לספיישל שאף עלתה ב-20 ביולי 2017
תחילה תוכנן כי הספיישל ייצא ב-8 בפברואר 2018, אך מסתבר כי הסרט טרם יצא ובאותה תקופה מארי טרם אישר או הכחיש, אך החליט לשמור על סודיות תאריך השחרור הרשמי. כשנה וכמה חודשים אחרי, ב-10 במאי 2019, הודיע נשיא ויאקום, רוברט בקיש, הכריז כי נטפליקס לקחה על עצמה את הפצת הסרט בשירות שלה, ביחד עם הסרט של זים הפולש ואף הכריזה כמה ימים מכן כי תפיץ את הסרט במהלך קיץ 2019.
בדף האינסטגרם של התוכנית פורסם קטע בלעדי מהספיישל וכן גם במקורות רבים באינטרנט כי הספיישל ישוחרר ב-9 באוגוסט 2019, בנטפליקס.
במהלך הספיישל נחשף כי דמותו של ראלף ביגהד, יוצר הסדרה "הראש שמנים" (The Fatheads) ובנם של אד ובב (Bev) ביגהד, יוצא מהארון בתור טרנסג'נדר ואף משנה את שמו לרייצ'ל. על סיפור יציאתו מהארון והאופן בו רצה להציג את התהליך במהלך הספיישל, עבד מארי עם הליגה ההומו-לסבית נגד השמצה בהצעת ניקלודיאון כדי שיוכל להוציא זאת ואף להעביר את מסר השינוי וקבלתו על הצד הטוב ביותר.
הערות שוליים

↑  New 'Rocko's Modern Life' One-Hour Special to Air on Nickelodeon, TheWrap, ‏2016-08-11 (באנגלית)
↑  הריאיון עם מארי על כוונתו להחזיר את החיים המודרניים של רוקו לספיישל
↑  אישורם של המדבבים לחזור לדיבוב
↑  SDCC 'Rocko’s Modern Life: Static Cling' Sneak Peek | Rocko's Modern Life | Nick|url=https://www.youtube.com/watch?v=cuF9aZxoipE%7Caccessdate=2019-09-16%7Clanguage=iw
↑  NickALive!: 'Rocko’s Modern Life: Static Cling' Production Crew Hold Wrap Party In Hollywood, NickALive!, ‏2018-02-13
↑  Many Rumors about Rocko | Joe Murray Studio (באנגלית) (ארכיון)
↑  William Hughes, Netflix to run new Rocko's Modern Life and Invader Zim movies, News (באנגלית)
↑  Rocko's Modern Life on Instagram: “Rocko has returned... from space... 20+ years later! Rocko's Modern Life: Static Cling is coming to @netflix Aug 9th”, Instagram (באנגלית)
↑  תאריך ההכרזה על הספיישל
↑  Exclusive: 'Rocko's Modern Life' Netflix movie will feature prominent trans story arc, EW.com (באנגלית)